**ΑΔΑ:** 61Ν3Ω1Λ-9Ο4

**ΑΡΙΘ. ΠΡΩΤ.: 1275/11-3-2020**

**ΑΠΟΣΠΑΣΜΑ**

Από το πρακτικό της 4ης/9-3-2020 Συνεδρίασης του Δημοτικού Συμβουλίου Σαμοθράκης.

Στη Σαμοθράκη σήμερα 9-3-2020 ημέρα Δευτέρα και ώρα 19:00 μ.μ το Δημοτικό Συμβούλιο Σαμοθράκης συνήλθε σε τακτική συνεδρίαση ύστερα από  την αρίθμ. πρωτ.: 1115/4-3-2020 πρόσκληση του Προέδρου του Δημοτικού Συμβουλίου που δημοσιεύτηκε στον ειδικό χώρο ανακοινώσεων (πίνακα ανακοινώσεων) και στην ιστοσελίδα του Δήμου Σαμοθράκης και επιδόθηκε με αποδεικτικό στους Συμβούλους, για συζήτηση και λήψη αποφάσεων στα κατωτέρω θέματα της ημερήσιας διάταξης θέματα.

**ΘEMA: 6ο «Περί καθορισμού τελών στους χρήστες των προγραμμάτων Άθλησης για όλους περιόδου 2020-2021»**

**Αρίθμ. Απόφαση: 65**

Πριν από την έναρξη της συνεδρίασης αυτής ο Πρόεδρος του Δημοτικού Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1. Φωτεινού Φωτεινός – Πρόεδρος Δημ. Συμβουλίου | 1.Γλήνιας Στυλιανός – Δημ. Σύμβουλος |
| 1. Φωτεινού Σαράντος - Δημ. Σύμβουλος | 2. Σκαρλατίδης Αθανάσιος - » » |
| 1. Βίτσας Αθανάσιος- » » | 3. Παλκανίκος Ιωάννης - » » |
| 1. Γιαταγάνη Κων/να- » » | 4. Παπάς Παναγιώτης - » » |
| 1. Γλήνιας Ιωάννης - » » |  |
| 1. Γρηγόραινας Ιωάννης- » » |  |
| 1. Καραμήτσου – Γιαννέλου Κατερίνα -   » » |  |
| 1. Κυλίμος Νικόλαος - » » |  |
| 1. Παλκανίκος Ιωάννης - » » |  |
| 1. Πρόξενος Χρήστος - » » |  |
| 1. Σαράντος Γεώργιος - » » |  |
| 1. Τερζή Αναστασία - » » |  |
| 1. Αντωνίου Ιωάννης- » » |  |
| 1. Μόραλη Αντωνάκη Χρυσάνθη- » » | Δεν προσήλθαν αν και κλήθηκαν νόμιμα |

Στη συνεδρίαση παραβρέθηκε και ο Δήμαρχος κ. Γαλατούμος Νικόλαος και η υπάλληλος του Δήμου Βραχιώλια Ευαγγελία για την τήρηση των πρακτικών της συνεδρίασης.

Στην συνεδρίαση Προεδρεύει ο Κος Φωτεινού Φωτεινός.

Ύστερα από την διαπίστωση της απαρτίας ο Πρόεδρος κ. Φωτεινού Φωτεινός κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης:

Σύμφωνα με το άρθρο19 παρ.1 του ΒΔ 24-9/20-10-1958, σε αυτούς που χρησιμοποιούν δημοτικά ή κοινοτικά κτήματα, έργα ή υπηρεσίες, ο δήμος ή η κοινότητα δικαιούται να επιβάλει τέλη ή δικαιώματα, που ορίζονται με απόφαση του δημοτικού συμβουλίου.

Σύμφωνα με την εγκύκλιο του ΥΠΕΣΔΔΑ 2/2077/14-1-2005 και τη σχετική νομολογία το Δημοτικό Συμβούλιο είναι υποχρεωμένο, κατά τη λήψη των σχετικών κανονιστικών αποφάσεων περί επιβολής ανταποδοτικών τελών, να θεσπίζουν τέτοιους κανόνες, κριτήρια και συντελεστές, ώστε τα επιβαλλόμενα τέλη να είναι αντικειμενικά, δίκαια και ανάλογα της παρεχόμενης υπηρεσίας και της ωφελιμότητας σε κάθε κατηγορία υπόχρεων. Θα πρέπει αυστηρά να τηρείται η θεμελιώδης αρχή της ανταποδοτικότητας και κατά συνέπεια η αύξηση των τελών πρέπει να είναι ανάλογη µε την αύξηση του κόστους των παρεχόμενων υπηρεσιών. Η µη ικανοποίηση των ανωτέρω κριτηρίων, που επιτάσσεται από τη φύση των τελών ανταποδοτικού χαρακτήρα, αποστερεί τις αποφάσεις επιβολής τους από το στοιχείο της νομιμότητας.

Με την περίπτωση ζ της παρ 1 του άρθρου 72 του ν. 3852/10 ορίζεται ότι η οικονομική επιτροπή εισηγείται προς το δημοτικό συμβούλιο την επιβολή τελών, δικαιωμάτων και εισφορών. Συνεπώς για τη λήψη απόφασης του Δημοτικού Συμβουλίου περί επιβολής τελών, δικαιωμάτων και εισφορών απαιτείται μετά την 1/1/2011 η προηγούμενη εισήγηση της οικονομικής επιτροπής.

Προκειμένου να προχωρήσει ο Δήμος Σαμοθράκης στην υλοποίηση προγραμμάτων Άθλησης για όλους την περίοδο 2020-2021, η Οικονομική Επιτροπή με την αρίθμ. 53/2020 απόφασή της εισηγείται προς το Δημοτικό Συμβούλιο **τον καθορισμό μηνιαίας εισφοράς** των συμμετεχόντων στα προγράμματα Άθλησης για όλους της περιόδου 2020-2021, σύμφωνα με τις προβλέψεις του άρθρου 4 του Κανονισμού Λειτουργίας που εγκρίθηκε με την αρίθμ. 53/2019 απόφαση του Δημοτικού Συμβουλίου που ελέγχθηκε ως προς την νομιμότητα με την αρίθμ. πρωτ.: 7863/8-4-2019 απόφαση του Συντονιστή Αποκεντρωμένης Διοίκησης Μακεδονίας- Θράκης, προκειμένου να εξασφαλιστούν τα έσοδα για την κάλυψη των λειτουργικών δαπανών των τμημάτων που προγραμματίζεται να λειτουργήσουν την περίοδο 2020-2021 ως εξής:

|  |  |  |  |  |  |
| --- | --- | --- | --- | --- | --- |
| **ΠΡΟΓΡΑΜΜΑ** | **Τμήμα** | **Μηναία Συνδρομή** | **ΑΡΙΘΜΟΣ ΑΘΛΟΥΜΕΝΩΝ** | **Μήνες** | **Σύνολο εσόδων** |
| Αθλητισμός και παιδί | Βόλεϊ | 10,00 | 20 | 7 | 1.400,00 |
| Μπάσκετ | 10,00 | 20 | 7 | 1.400,00 |
| Άσκηση στην εφηβική ηλικία | Βόλεϊ | 10,00 | 20 | 7 | 1.400,00 |
| Μπάσκετ | 10,00 | 20 | 7 | 1.400,00 |
| Άθληση και νέοι | Πρόγραμμα εκγύμνασης μέσω παιχνιδιού (μπάσκετ, βόλεϊ, αεροβική) | 15,00 | 20 | 7 | 2.100,00 |
| Αθλητισμός και γυναίκα | Αεροβική | 15,00 | 20 | 7 | 2.100,00 |
| Άσκηση εργαζομένων | Αεροβική | 15,00 | 20 | 7 | 2.100,00 |
| **ΣΥΝΟΛΑ** |  |  | **140** |  | **11.900,00** |

Τα έσοδα θα διατεθούν για την κάλυψη των κάτωθι δαπανών:

* Μισθοδοσία εκτάκτου προσωπικού ΙΔΟΧ μερικής απασχόλησης για την υλοποίηση προγραμμάτων Άθλησης για όλους – **ποσό 3.675,00 €**
* Εργοδοτικές εισφορές εκτάκτου προσωπικού ΙΔΟΧ μερικής απασχόλησης για την υλοποίηση προγραμμάτων Άθλησης για όλους- **ποσό 918,75 €**
* Λοιπές δαπάνες λειτουργίας (καθαριότητα, προμήθεια ειδών καθαριότητας, προωθητικό υλικό κ.ά.) τμημάτων στα πλαίσια υλοποίησης προγράμματος Άθλησης για όλους- **ποσό 7.306,25 €**

**Σύνολο……………………………………………………………………….11.900,00 €**

Καλείται το Δημοτικό Συμβούλιο να καθορίζει την μηνιαία εισφορά (αντίτιμο) των συμμετεχόντων στα προγράμματα Άθλησης για όλους σύμφωνα με τις προβλέψεις του άρθρου 4 του Κανονισμού Λειτουργίας προκειμένου να εξασφαλιστούν τα έσοδα για την κάλυψη των λειτουργικών δαπανών των τμημάτων που προγραμματίζεται να λειτουργήσουν την περίοδο 2020-2021**.**

Το Δημοτικό Συμβούλιο αφού έλαβε υπόψη τις διατάξεις του άρθρου 72 του Ν. 3852/2010, την αρίθμ. 53/2020 απόφαση της Οικονομικής Επιτροπής, το άρθρο 4 του Κανονισμού Λειτουργίας Προγραμμάτων Άθλησης για Όλους, Δράσεων Εναλλακτικών Δραστηριοτήτων Αθλητικής Αναψυχής και λοιπών εκδηλώσεων του Δήμου Σαμοθράκης που εγκρίθηκε με την αρίθμ. 53/2019 απόφαση του Δημοτικού Συμβουλίου και κατόπιν διαλογικής συζήτησης,

**Αποφασίζει ομόφωνα**

Α. Επιβάλει **μηνιαίο αντίτιμο** στους συμμετέχοντες στα προγράμματα Άθλησης για όλους προκειμένου να εξασφαλιστούν τα έσοδα για την κάλυψη των λειτουργικών δαπανών των τμημάτων όπως αναφέρονται στην αρίθμ. 53/2020 απόφασης της Οικονομικής Επιτροπής.

Β. **Καθορίζει το μηνιαίο αντίτιμο** στους συμμετέχοντες στα προγράμματα Άθλησης για όλους κατόπιν κατάρτισης κανονισμού λειτουργίας προκειμένου να εξασφαλιστούν τα έσοδα για την κάλυψη των λειτουργικών δαπανών των τμημάτων της παρούσας απόφασης ως εξής:

* **Αντίτιμο ποσού 10,00 €** **μηνιαίως** για τους συμμετέχοντες στα μικτά τμήματα ¨*Βόλει¨* και *¨Μπάσκετ¨* για παιδιά ηλικίας 10-12 ετών του προγράμματος «*Αθλητισμός και Παιδί»* που θα λειτουργήσει στα πλαίσια του Προγράμματος Άθλησης για όλους περιόδου 2020-2021.
* **Αντίτιμο ποσού 10,00 €** **μηνιαίως** για τους συμμετέχοντες στα μικτά τμήματα ¨*Βόλει¨* και *¨Μπάσκετ¨* για εφήβους ηλικίας 13-18 ετών του προγράμματος «*Άσκηση στην Εφηβική Ηλικία»* που θα λειτουργήσει στα πλαίσια του Προγράμματος Άθλησης για όλους περιόδου 2020-2021.
* **Αντίτιμο ποσού 15,00 €** **μηνιαίως** για τους συμμετέχοντες στο τμήμα ¨*Πρόγραμμα εκγύμνασης (μπάσκετ, βόλεϊ, αεροβική) του* προγράμματος «*Αθλητισμός νέων»* που θα λειτουργήσει στα πλαίσια του Προγράμματος Άθλησης για όλους περιόδου 2020-2021.
* **Αντίτιμο ποσού 15,00 € μηνιαίως** για τους συμμετέχοντες στο τμήμα ¨*Αεροβική*¨ του προγράμματος *«Αθλητισμός και γυναίκα»* που θα λειτουργήσει στα πλαίσια του Προγράμματος Άθλησης για όλους περιόδου 2020-2021.
* **Αντίτιμο ποσού 15,00 € μηνιαίως** για τους συμμετέχοντες στο τμήμα καινοτόμο τμήμα ¨*Αεροβικής*¨ του προγράμματος *«Άσκηση εργαζομένων»* που θα λειτουργήσει στα πλαίσια του Προγράμματος Άθλησης για όλους περιόδου 2020-2021.

Η παρούσα απόφαση να αποσταλεί για έλεγχο νομιμότητας στην οικεία Αποκεντρωμένη Διοίκηση (άρθρου 225 παρ.1α του ν.3852/2010, όπως αντικαταστάθηκε και ισχύει με το άρθρο 116 του Ν.4555/2018), να δημοσιευτεί σύμφωνα με τα οριζόμενα στην παρ. 4 του άρθρου 79 του ν.3463/2006 και να αναρτηθεί στο διαδικτυακό τόπο του Προγράμματος Δι@ύγεια σύμφωνα με τις διατάξεις της παρ. 4 του άρθρου 2 του ν.3861/2010, όπως ισχύει.

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

Ο Πρόεδρος του Δημοτικού Συμβουλίου Τα Μέλη O Γραμματέας

Φωτεινού Φωτεινός (Υπογραφές) Παλκανίκος Ιωάννης

Ακριβές Απόσπασμα

Ο Δήμαρχος

Γαλατούμος Νικόλαος